CELEX: 32022R0877
Language: hu
Date: 2022-06-03 00:00:00
Title: A Tanács (EU) 2022/877 rendelete (2022. június 3.) a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló 765/2006/EK rendelet módosításáról

2022.6.3.   
               
               
                  HU
               
               
                  Az Európai Unió Hivatalos Lapja
               
               
                  L 153/11
               
            
         A TANÁCS (EU) 2022/877 RENDELETE
         (2022. június 3.)
         a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló 765/2006/EK rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló, 2012. október 15-i 2012/642/KKBP tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A Tanács 2006. május 18-án elfogadta a 765/2006/EK rendeletet (2).
                  
               
                     (2)
                  
                  
                     A 765/2006/EK rendelet végrehajtja a 2012/642/KKBP határozatban előírt intézkedéseket.
                  
               
                     (3)
                  
                  
                     A (KKBP) 2022/882 tanácsi határozat (3) az Európai Tanács 2022. március 24-i következtetéseinek további végrehajtása érdekében kiterjeszti a szankciók hatályá Belarusznak az Ukrajna elleni elfogadhatatlan és jogellenes orosz katonai agresszióban való részvételét követően, amely a nemzetközi jog alapján agresszió cselekményének minősül.
                  
               
                     (4)
                  
                  
                     Tekintettel a helyzet súlyosságára, szükséges további intézkedéseket hozni. Következésképpen a (KKBP) 2022/882 határozat kibővíti azon szervezetek jegyzékét, amelyekre korlátozások vonatkoznak a kettős felhasználású termékek és technológiák, valamint azon áruk és technológiák értékesítésére, szolgáltatására, átadására vagy kivitelére vonatkozó engedélyek tekintetében, amelyek hozzájárulhatnak Belarusz katonai és technológiai megerősítéséhez, vagy a védelmi és biztonsági ágazatának fejlesztéséhez. A (KKBP) 2022/882 határozat kibővíti a speciális pénzügyi üzenetszolgáltatások nyújtása tekintetében korlátozó intézkedések hatálya alá tartozó belarusz hitelintézetek és belarusz leányvállalataik jegyzékét is.
                  
               
                     (5)
                  
                  
                     A 765/2006/EK rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 765/2006/EK rendelet a következőképpen módosul:
            
                        1.
                     
                     
                        Az 1zb. cikk helyébe a következő szöveg lép:
                        
                           „1zb. cikk
                           
                              (1)   Tilos a pénzügyi adatok cseréje céljából alkalmazott speciális pénzügyi üzenetszolgáltatásokat nyújtani a XV. mellékletben felsorolt jogi személyek, szervezetek vagy szervek, vagy bármely olyan, Belaruszban letelepedett jogi személy, szervezet vagy szerv számára, amely tulajdonosi jogainak több mint 50 %-ával közvetlenül vagy közvetve a XV. mellékletben felsorolt valamely szervezet rendelkezik.
                           
                           
                              (2)   Az (1) bekezdésben meghatározott tilalom a XV. mellékletben említett minden egyes jogi személyre, szervezetre vagy szervre a szóban forgó mellékletben említett időponttól alkalmazandó. A tilalom ugyanazon említett időponttól alkalmazandó bármely olyan, Belaruszban letelepedett jogi személyre, szervezetre vagy szervre, amely tulajdonosi jogainak több mint 50 %-ával közvetlenül vagy közvetve a XV. mellékletben felsorolt valamely szervezet rendelkezik.”
                           
                        
                     
                  
                        2.
                     
                     
                        A 9. cikk (1) bekezdésének helyébe a következő szöveg lép:
                        
                           „(1)   A tagállamok megállapítják az e rendelet rendelkezéseinek megsértése esetén alkalmazandó szankciókra – többek között adott esetben büntetőjogi szankciókra – vonatkozó szabályokat, és meghoznak valamennyi, azok végrehajtásának biztosításához szükséges intézkedést. Az előírt szankcióknak hatásosnak, arányosnak és visszatartó erejűnek kell lenniük. A tagállamok megfelelő intézkedéseket írnak elő az ilyen jogsértésekből származó jövedelmek elkobzására is.”
                        
                     
                  
                        3.
                     
                     
                        A 765/2006/EK rendelet V. mellékletének helyébe az e rendelet I. mellékletében meghatározott szöveg lép.
                     
                  
                        4.
                     
                     
                        A 765/2006/EK rendelet XV. mellékletének helyébe az e rendelet II. mellékletében meghatározott szöveg lép.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. június 3-án.
            
               
                  a Tanács részéről
               
               
                  az elnök
               
               C. COLONNA
            
         
         
            (1)  HL L 285., 2012.10.17., 1. o.
         
         
            (2)  A Tanács 765/2006/EK rendelete (2006. május 18.) a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről (HL L 134., 2006.5.20., 1. o.).
         
            (3)  A Tanács (KKBP) 2022/882 határozata (2022. június 3.) a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló 2012/642/KKBP határozat módosításáról (HL L 153., 2022.6.3.).
      
      
         
            I. MELLÉKLET
            
               
                  
                     „V. MELLÉKLET
                     
                        AZ 1e. CIKK (7) BEKEZDÉSÉBEN, AZ 1f. CIKK (7) BEKEZDÉSÉBEN ÉS AZ 1fa. CIKK (1) BEKEZDÉSÉBEN EMLÍTETT TERMÉSZETES VAGY JOGI SZEMÉLYEK JEGYZÉKE
                     
                     Belarus Ministry of Defence (Belarusz Védelmi Minisztérium)
                     140 Repair Plant JSC
                     558 Aircraft Repair Plant JSC
                     2566 Radioelectronic Armament Repair Plant JSC
                     AGAT – Control Systems – Managing Company of Geoinformation Control Systems Holding JSC
                     AGAT – Electromechanical Plant OJSC
                     AGAT – SYSTEM
                     ATE – Engineering LLC
                     BelOMO Holding
                     Belspetsvneshtechnika SFTUE
                     Beltechexport CJSC
                     BSVT – New Technologies
                     Department of Internal Affairs of the Gomel Region Executive Committee (Gomel régió végrehajtó bizottságának belügyi osztálya)
                     Internal Troops of The Ministry of Internal Affairs of the Republic of Belarus (A Belarusz Köztársaság Belügyminisztériumának belügyi erői)
                     KGB Alpha
                     Kidma Tech OJSC
                     Minotor-Service
                     Minsk Wheeled Tractor Plant
                     Oboronnye Initsiativy LLC
                     OJS KB Radar Managing Company
                     Peleng JSC
                     State Authority for Military Industry of the Republic of Belarus (A Belarusz Köztársaság katonai iparáért felelős állami hatósága)
                     State Security Committee of the Republic of Belarus (A Belarusz Köztársaság Állambiztonsági Bizottsága)
                     Transaviaexport Airlines JSC
                     Volatavto OJSC”.
                  
               
            
         
      
      
         
            II. MELLÉKLET
            
               
                  
                     „XV. MELLÉKLET
                     
                        AZ 1zb. CIKKBEN EMLÍTETT JOGI SZEMÉLYEK, SZERVEZETEK VAGY SZERVEK JEGYZÉKE
                     
                     
                                 A jogi személy, szervezet vagy szerv neve
                              
                              
                                 Az alkalmazás kezdőnapja
                              
                           
                                 Belagroprombank
                              
                              
                                 2022. március 20.
                              
                           
                                 Bank Dabrabyt
                              
                              
                                 2022. március 20.
                              
                           
                                 Development Bank of the Republic of Belarus (A Belarusz Köztársaság Fejlesztési Bankja)
                              
                              
                                 2022. március 20.
                              
                           
                                 Belinvestbank (Belarusian Bank for Development and Reconstruction [Belarusz Fejlesztési és Újjáépítési Bank])
                              
                              
                                 2022. június 14.”.